

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.martā Nr.96

 (protokols Nr.4, 7.p.)

**Par Priekuļu novada pašvaldības Attīstības programmas 2015.-2021.gadam Investīciju plāna aktualizēšanu un apstiprināšanu**

 Priekuļu novada pašvaldības dome izskata Priekuļu novada Attīstības nodaļas vadītājas Vinetas Lapseles informāciju par sagatavoto un aktualizēto Priekuļu novada pašvaldības Attīstības programmas 2015.-2021.gadam Investīciju plānu.

Izvērtējot domes rīcībā esošo informāciju, konstatēts, ka, Priekuļu novada dome 2015.gada 24.septembra sēdē pieņēma lēmumu (protokols Nr.12,16.) par “Priekuļu novada attīstības programmas 2015.-2021.gadam apstiprināšanu”.

Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 73.punkts nosaka, ka Rīcības plānu un Investīciju plānu aktualizē ne retāk kā reizi gadā, ievērojot pašvaldības budžetu kārtējam gadam.

Ņemot vērā iepriekš minēto un pamatojoties uz likuma “Par pašvaldībām” 14.panta otrās daļas 1.punktu, 21.panta pirmās daļas 3.punktu un Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 73.punktu, Priekuļu novada domes Tautsaimniecības komitejas 2020.gada 18.marta lēmumu (protokols Nr.3), elektroniski balsojot tiešsaistē, PAR –13 (Elīna Stapulone, Dace Kalniņa, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Normunds Kažoks, Sarmīte Orehova, Mārīte Raudziņa, Juris Sukaruks, Elīna Krieviņa), PRET –nav, ATTURAS –nav, Priekuļu novada dome **nolemj**

1. Apstiprināt aktualizēto Priekuļu novada Attīstības programmas 2015.-2021.gadaam Investīciju plānu (Pielikumā).
2. Informāciju par Priekuļu novada attīstības programmas 2015.-2021.gadam Investīciju plāna aktualizēšanu  piecu darbdienu laikā pēc to spēkā stāšanās ievietot pašvaldības tīmekļvietnē [www.priekuli.lv](http://www.priekuli.lv), Teritorijas attīstības plānošanas sistēmā (TAPIS) un ievietot informatīvajā izdevumā “Priekuļu novada vēstis”.
3. Atbildīgā par lēmuma izpildi Attīstības nodaļas vadītāja Vineta Lapsele;
4. Kontrole par lēmuma izpildi Izpilddirektoram Fjodoram Puņeiko.

Pielikumā: Priekuļu novada Attīstības programmas - Investīciju plāns uz 13 lpp.

Domes priekšsēdētāja (paraksts) Elīna Stapulone